చెల్సియా ఎలిజబెత్ ఇస్లాన్

చెల్సియా ఎలిజబెత్‌ ఇస్లాన్‌ (ఆంగ్లం: Chelsea Elizabeth Islan; జననం 1995 జూన్ 2) అమెరికాలో జన్మించిన ఇండోనేషియా నటి. ఆమె డి బాలిక్ 98 (2015), రూడీ హబీబీ (2016) చిత్రాలకు ఉత్తమ నటి విభాగంలో వరుసగా రెండు సిట్రా అవార్డు ప్రతిపాదనలను అందుకుంది.

2014 నుండి 2017 వరకు సోఫియా లట్జుబా, దేవా మహేన్రా, ద్వి సాసోనోలతో కలిసి ఆమె నటించిన ప్రముఖ సిట్‌కామ్ టెటాంగా మాసా గిటులో ఆమె పాత్రకు ప్రసిద్ధి చెందింది. ఆమె 2015 నుండి 2018 వరకు, ఆమె నటిగా నాలుగు వరుస ఇండోనేషియన్ ఛాయిస్ అవార్డులను గెలుచుకుంది.

 ప్రారంభ జీవితం 
చెల్సియా ఇస్లాన్ న్యూయార్క్ నగరంలోని క్వీన్స్‌లో జన్మించింది. ఆమె తల్లి ఇండోనేషియన్ కాగా,  తండ్రి అమెరికన్. ఆమె కుటుంబంలో ఏకైక సంతానం. ఆమె ఇండోనేషియాలోని జకార్తాలో ప్రాథమిక పాఠశాల విద్య, మెంటరీ ఇంటర్ కల్చరల్ స్కూల్‌ నుంచి ఉన్నత పాఠశాల విద్య పూర్తిచేసింది. ప్రాథమిక విద్యార్థిగా, ఆమె వన్స్ ఆన్ దిస్ ఐలాండ్ రంగస్థల నాటకంలో నటించింది.

 కెరీర్ 
యాక్షన్ చిత్రం స్ట్రీట్ సొసైటీ, జీవితచరిత్ర చిత్రం మెర్రీ రియానా: మింపి సెజుటా డోలార్‌లతో పాటు 2014లో సిట్‌కామ్ టెటాంగా మాసా గిటుతో ఆమె నటిగా విజయాన్ని సాధించింది. ఆమె 2013 డ్రామా ఫిల్మ్ రిఫ్రెయిన్‌లో అఫ్గన్‌స్యా రెజా, మౌడీ అయుండాలతో కలిసి తన చలన చిత్ర రంగ ప్రవేశం చేసింది.

దీనికి ముందు, 2005లో, ఆమె వాల్స్ ఐస్ క్రీం వాణిజ్య ప్రకటనలో నటించింది.

ఆమె 2015లో హిస్టారికల్ డ్రామా డి బాలిక్ 98లో, 2016లో మరో జీవితచరిత్ర డ్రామా రూడీ హబీబీలో బాయ్ విలియం సరసన కనిపించింది. ఈ రెండు పాత్రలు 2015, 2016లలో వరుసగా ఆమె ఉత్తమ నటి విభాగంలో నామినేషన్లు పొందాయి. 

2016 బయోపిక్ చిత్రం 3 శ్రీకండిలో ఆమె పాత్రకు ఉత్తమ సహాయ నటిగా 2016 మాయ అవార్డును, ఉత్తమ సహాయ నటిగా 2017 ఇండోనేషియా మూవీ అవార్డును, అలాగే 2016 బాండుంగ్ ఫిల్మ్ ఫెస్టివల్‌లో ఉత్తమ నటి అవార్డును గెలుచుకుంది. అలాగే 2016లో మో బ్రదర్స్ యాక్షన్ ఫిల్మ్ హెడ్‌షాట్‌లో ఆమె డాక్టర్‌ పాత్ర పోషించింది. 

 ఫిల్మోగ్రఫీ 
సినిమా
సంవత్సరంసినిమాపాత్రమూలం2013రిఫ్రేన్అన్నలైజ్2014స్ట్రీట్ సొసైటీకరీనామెర్రీ రియానా: మింపి సెజుటా డాలర్మెర్రీ రియానా2015డి బాలిక్ 98డయానాగురు బంగ్సా: జోక్రోఅమినోటోస్టెల్లాలవ్ యూ... లవ్ యూ నాట్అమీరా20163 శ్రీకండిలిల్లీస్ హందాయానిహెడ్‌షాట్ఐలిన్పింకి ప్రామీస్చెల్సియారూడీ హబీబీఇల్లోనా ఇయానోవ్స్కా2017ఆయత్-అయత్ సింటా 2కైరా2018మె ది డెవిల్ టేక్ యుఆల్ఫీ విజియా2020మె ది డెవిల్ టేక్ యు టూ2024గోడమ్ & తీరాసూసీ / తీరాTBAమె ది డెవిల్ టేక్ యు దజ్జాల్ఆల్ఫీ విజియాపేట్రియాట్సూసీ / తీరా

 వ్యక్తిగత జీవితం 
చెల్సియా ఇస్లాన్ 2016 అక్టోబరు 28న 1928 యూత్ ప్లెడ్జ్ 88వ వార్షికోత్సవం సందర్భంగా ఇండోనేషియాకు సహకరించడానికి, రాజకీయ తత్వశాస్త్ర విలువలను రక్షించడానికి ఒక వేదికగా అంకితం చేయబడిన 'యూత్ ఆఫ్ ఇండోనేషియా' అనే యువజన సంఘాన్ని స్థాపించింది. ఆమె సంఘం అధ్యక్షురాలిగా కూడా పనిచేస్తోంది. జకార్తాలో జరిగిన 2017 ఆగ్నేయాసియా నాయకుల సమ్మిట్‌లో ఇన్నోవేటివ్ యంగ్ లీడర్‌గా ఆమె ఎంపికయ్యింది. ఆమె 2022 డిసెంబరు 8న జకార్తా కేథడ్రల్‌లో ఇండోనేషియా రాజకీయవేత్త రాబ్ క్లింటన్ కార్డినల్‌ (Rob Clinton Kardinal)ను వివాహం చేసుకుంది.

 మ్యాగజైన్ / టాబ్లాయిడ్స్ 

 టాబ్లాయిడ్ వనితా ఇండోనేషియా మార్చి 2016, ఆగస్టు 2016
 మజాలా ఫెమినా 13–19 ఆగస్టు 2016 (బుంగా సిట్రా లెస్టారి, తారా బస్రోలతో)

 మూలాలు 
వర్గం:1995 జననాలు
వర్గం:సినిమా నటీమణులు
వర్గం:ఇండోనేషియా
వర్గం:ఇండోనేషియా సినిమా నటీమణులు
వర్గం:ఇండోనేషియా మోడల్స్
వర్గం:మాయ అవార్డు విజేతలు
వర్గం:అమెరికా